Legal Document

Category: 147

Text:
1. ΝΟΜΟΣ υπ' αριθ. 3231 της 411 Μαΐου 1955 (ΦΕΚ Α΄ 117) Περί εξουσιοδοτήσεως προς υπογραφήν συμβάσεως περί αξιοποιήσεως τουριστικών εγκαταστάσεων Ρόδου και άλλων τινών διατάξεων. Άρθρον πρώτον.-Εξουσιοδοτούνται οι Υπουργοί επί των Οικονομικών και επί της Προεδρίας της Κυβερνήσεως, όπως υπογράψωσιν ως εκπρόσωποι του Ελληνικού Δημοσίου σύμβασιν μετά του Ελληνικού Οργανισμού Τουρισμού της Εθνικής Τραπέζης Ελλάδος και Αθηνών και της Ανωνύμου Τουριστικής και Ξενοδοχειακής Εταιρείας "ΑΣΤΗΡ" περί αξιοποιήσεως τουριστικών εγκαταστάσεων Ρόδου, έχουσαν ούτω: ΣΥΜΒΑΣΙΣ Περί αξιοποιήσεως Τουριστικών εγκαταστάσεων Ρόδου. Το Ελληνικόν Δημόσιον συνέστησε δια του Νόμ. 2100/1952 τον Οργανισμόν Ακινήτου Περιουσίας του Δημοσίου εν Δωδεκανήσω εις τον οποίον ανέθεσε την διοίκησιν και εν γένει διαχείρισιν των τε ακινήτων του Δημοσίου εν Δωδεκανήσω, όσον και των ακινήτων, περί ων κατωτέρω, άτινα είχον μεταβιβασθή παρά του Δημοσίου εις τον Ε.Ο.Τ. εν Δωδεκανήσω και άτινα πάντα μετεβιβάσθησαν, δια του προμνησθέντος νόμου, εις την κυριότητα του δια του ως άνω Νόμου συσταθέντος Οργανισμού. Μεταγενεστέρως δια του Νόμ. 2295/1953 ανετέθη προσωρινώς η Διοίκησις και εν γένει διαχείρισις της ως άνω ακινήτου περιουσίας εις τον Ε.Ο.Τ. Ήδη το Δημόσιον, εν τη επιθυμία πληρεστάτης τουριστικής αξιοποιήσεως, των περί ων ο λόγος κτημάτων, δια της αναθέσεως της διαχειρίσεως αυτών και δη επί χρόνον μακρόν, εις πρόσωπον εξ επαγγέλματος ικανόν προς τοιαύτας επιχειρήσεις, συνιστά επί μίαν εικοσαετίαν υπέρ της Εταιρείας δικαίωμα επικαρπείας προς πλήρη χρήσιν, κάρπωσιν και εκμετάλλευσιν απάντων των ανωτέρω ακινήτων, χώρων, εγκαταστάσεων, κέντρων κλπ. μεθ' όλων των παραρτημάτων, παρακολουθημάτων, προσαυξημάτων αυτών ως και όλων των εν αυτοίς εγκαταστάσεων πλην του εν πόλει Ρόδου τριορόφου μεγάρου ένθα ποτέ τα Γραφεία της Ιταλικής Αεροπορίας μετά της περιοχής αυτού, ήτοι: 1.Του Ξενοδοχείου "Των Ρόδων". 2.   "       "                "Θέρμαι". 3.   "       "                "Πίνδος". 4.   "       "                "Λίνδος". 5.Του κέντρου αναψυχής "Ακταίον". 6.Του κέντρου αναψυχής και θαλασσίων λουτρών "Έλλη". 7.Του συγκροτήματος ξενοδοχείων "Έλαφος" και "Ελαφίνα". 8.Του συγκροτήματος ιαματικών πηγών εις θέσιν "Καλλιθέα". 9.Των δύο συγκροτημάτων περιπτέρων εν Λίνδω εξ ων το έν εν τη πλατεία της πόλεως, το δε έτερον επί της παραλίας. 10.Του τουριστικού περιπτέρου Καλαμώνος. 11.Του τουριστικού περιπτέρου Φιλερήμου. 12.Του παρά το ξενοδοχείον "Των Ρόδων" γηπέδου αντισφαιρίσεως μεθ' όλων των επ' αυτού κτισμάτων ως και του εν Ρόδω και παρά την οδόν την άγουσαν εις Καλλιθέαν και Κοσκινού εις θέσιν Καναμάτι γηπέδου γκόλφ μετά των επ' αυτού κτισμάτων. Ο ήδη υφιστάμενος εξοπλισμός των άνω ξενοδοχείων, χώρων, εγκαταστάσεων, κέντρων κλπ. και πάντα εν γένει τα εν αυτοίς λοιπά κινητά πράγματα, άτινα ανήκουν κατά κυριότητα εις τον Ε.Ο.Τ., κατόπιν υπογραφής λεπτομερούς πρωτοκόλλου παραδόσεως και παραλαβής υπό του Ε.Ο.Τ. και εκπροσώπου της Εταιρείας, εκμισθούνται επί μίαν εικοσαετίαν υπό τούτου εις την Εταιρείαν, της μισθώσεως ταύτης νοουμένης από της υπογραφής του ως είρηται πρωτοκόλλου παραδόσεως και παραλαβής. Κατά την παραλαβήν θα παρίσταται και εκπρόσωπος του Οργανισμού Δωδεκανησιακής Περιουσίας, όστις θα υπογράψη το σχετικόν πρωτόκολλον. Από της συνάψεως της μισθώσεως ταύτης η κυριότης των τε κινητών και του εξοπλισμού περιέρχεται εις τον Οργανισμόν Ακινήτου Περιουσίας του Δημοσίου εν Δωδεκανήσω, όστις και υπεισέρχεται εις πάντα τα δικαιώματα του Ε.Ο.Τ., εκ της μισθώσεως. Εφ' ω ειδικώτερον συνεφωνήθησαν τα ακόλουθα: Άρθρ.9.-Διάρκεια της παρούσης συμβάσεως ορίζεται εικοσαετής, αρχομένη από της 15ης Απρ. 1955. 18.Β.μ.1 Τουριστικές Εγκαταστάσεις Ρόδου 395 Άρθρ.10.-Κατά την λήξιν του ως άνω καθοριζομένου χρόνου της συμβάσεως, άπαντα τα ακίνητα μετά των εγκαταστάσεων αυτών, των εν αυτοίς κινητών ως και η κυριότης πάσης κτιριακής προσθήκης και πάσης βελτιώσεως κινητών περιέρχεται αυτοδικαίως εις τον εν Ρόδω Οργανισμόν Ακινήτου Περιουσίας του Δημοσίου εν Δωδεκανήσω ή πάντα τυχόν διάδοχον αυτού. Η Εταιρεία αναλαμβάνει την υποχρέωσιν, λόγω ανταλλάγματος δια το συσταθέν υπέρ αυτής δικαίωμα επικαρπίας όσον και λόγω μισθώματος δια τον εκμισθούμενον αυτή εξοπλισμόν και κινητά εν γένει πράγματα, να καταβάλλη εις τον αυτόν Οργανισμόν Ακινήτου Περιουσίας του Δημοσίου εν Δωδεκανήσω κατά μεν τα πρώτα πέντε έτη από της κυρώσεως της συμβάσεως ποσοστόν 20%, εξ ου ποσοστόν 5% θα καταβάλληται απ' ευθείας εις το Δημόσιον (Λογαριασμός Δημοσίων ΕπενδύσεωνΤομεύς Τουρισμού), ετησίως επί του ισοτίμου (ήτοι βασικόν ενοίκιον δωματίου, μετά η άνευ αποκλειστικού λουτρού, προσαύξησις λόγω εποχής ή βραχυτέρας διαμονής), των πραγματοποιηθεισών καθ' όλον το έτος διανυκτερεύσεων εν τοις ξενοδοχείοις άνευ εννοείται των επί της τιμής διανυκτερεύσεως προσθέτων εκάστοτε ποσοστών λόγω θερμάνσεως, χρήσεως κοινοχρήστου λουτρού, ποσοστού υπηρεσίας, τοπικών φόρων κλπ., κατά δε τα επόμενα 15 έτη το ποσοστόν τούτο ορίζεται εις 25%, εξ ου 15% θα καταβάλληται εις τον Οργανισμόν τούτον και 10% απ' ευθείας εις το Δημόσιον (Λογαριασμός Δημοσίων Επενδύσεων - Τομεύς Τουρισμού). Άρθρ.11.-Το Δημόσιον αναλαμβάνει την υποχρέωσιν να παραχωρή δικαίωμα λειτουργίας τυχηρών παιγνίων εις την Εταιρείαν έτι δε και να παραχωρή εις ταύτην το αποκλειστικόν εν Δωδεκανήσω δικαίωμα καζίνου (μετά ρουλέτας κλπ.) εφόσον εντός της πρώτης από της υπογραφής της συμβάσεως διετίας η εταιρεία ήθελεν αποφασίσει την ίδρυσιν και λειτουργίαν του καζίνου. Μετά την 30 Σεπτ. 1956 το Δημόσιον δικαιούται να παραχωρή δικαίωμα λειτουργίας καζίνου προς τρίτους, προτιμωμένης όμως εν πάση περιπτώσει επί ίσοις όροις της Εταιρείας. Εις περίπτωσιν λειτουργίας καζίνου παρά της Εταιρείας αύτη θα υποχρεούται εις την καταβολήν ποσοστού τινος είτε επί των πραγματοποιουμένων εισπράξεων του καζίνου είτε επί των πραγματοποιουμένων καθαρών κερδών αυτού. Το ποσοστόν τούτο και ο τρόπος καταβολής αυτού θέλουν αποτελέσει αντικείμενον ιδιαιτέρας συμφωνίας. Η Εταιρεία δικαιούται να απασχολή δια το καζίνον προσωπικόν μέχρι ποσοστού 30% αλλοδαπόν. Άρθρ.12.-Ο Ε.Ο.Τ. αναλαμβάνει την υποχρέωσιν ίνα τα ξενοδοχεία ύπνου της Ρόδου υπαχθώσι εις την Α΄ ομάδα των διατιμήσεων αυτού αντί της μέχρι τούδε της Β΄ ομάδος, καθ' όλην όμως την διάρκειαν της τουριστικής περιόδου του έτους 1955  θέλουσι διατηρηθή αι μέχρι της ισχύος της παρούσης συμβάσεως εξαγγελθείσαι υπό του Ε.Ο.Τ. εις το Εξωτερικόν ειδικαί τιμαί διανυκτερεύσεων άνευ ή μετά της ημισείας ή πλήρους διατροφής, αλλά μόνον δι' όσους κατόπιν των εξαγγελιών του Ε.Ο.Τ. έχει αναληφθή υποχρέωσις περί κρατήσεως δωματίων. Καθορίζεται επίσης ότι τα εστιατόρια των ξενοδοχείων πολυτελείας και Α΄ κατηγορίας θα είναι απηλλαγμένα διατιμήσεων. Άρθρ.13.-Ο Ε.Ο.Τ. θα εξακολουθήση καθ' όλην την διάρκειαν της παρούσης συμβάσεως την γενικήν διαφήμισιν της νήσου καθ' ην έκτασιν και δραστηριότητα τουλάχιστον μέχρι τούδε, τούτο δε παραλλήλως προς την διαφήμισιν ην θέλει διενεργή η Εταιρεία δια τας εγκαταστάσεις της. Άρθρ.14.-Η Τράπεζα δια του ως άνω εκπροσωπούντος αυτήν εγγυάται προς το Δημόσιον και υπέρ της Εταιρείας την ακριβή συμμόρφωσιν αυτής προς πάσας τας δια της παρούσης συμβάσεως αναλαμβανομένας υποχρεώσεις ευθυνομένη αλληλεγγύως, αδιαιρέτως και εις ολόκληρον μετ' αυτής, παραιτουμένη του ευεργετήματος της διζήσεως. Άρθρ.15.-Αύξησις του μετοχικού κεφαλαίου της Εταιρείας επιτρέπεται μόνον εφ' όσον το κατ' επαύξησιν κεφάλαιον θα διατίθηται αποκλειστικώς και μόνον υπέρ της Τραπέζης, παρ' ης και θα αναλαμβάνωνται αι εκδοθησόμεναι μετοχαί. Διάθεσις των μετοχών υπέρ τρίτου εν αυξήσει του κεφαλαίου επιτρέπεται μόνον κατόπιν αποφάσεως των Υπουργών Οικονομικών και Εμπορίου ως και του ασκούντος επί του Ε.Ο.Τ. κρατικήν εποπτείαν Υπουργού. Η Τράπεζα αναλαμβάνει την υποχρέωσιν καθ' όλην την διάρκειαν της παρούσης συμβάσεως όπως μη εκποιή ουδ' οπωσδήποτε μεταβιβάζη τας υπό την κυριότητά της μετοχάς της Εταιρείας. Η εκποίησις των μετοχών της Εταιρείας παρά της Τραπέζης διαρκούσης της παρούσης συμβάσεως δύναται να γίνεται μόνον κατόπιν αποφάσεως των Υπουργών Οικονομικών και Εμπορίου και του ασκούντος επί του Ε.Ο.Τ. κρατικήν εποπτείαν Υπουργού. Άρθρ.16.-Πάσα διαφορά, διένεξις ή διαφωνία ως προς την εφαρμογήν, εκτέλεσιν και ερμηνείαν των όρων της παρούσης συμβάσεως ακόμη και αν το αντικείμενον αυτής δεν δύναται να καθορισθή χρηματικώς, λύονται δια της διαιτησίας της προβλεπομένης υπό του άρθρ. 13 της από 29 Οκτ. 1954 συμβάσεως του Δημοσίου μετά της Εταιρείας και της Τραπέζης δια την παραχώρησιν της παραλιακής περιοχής Γλυφάδας. Εν περιπτώσει παραβάσεως ουσιωδών διατάξεων της παρούσης συμβάσεως, το Δημόσιον ή ο Ε.Ο.Τ. νομιμοποιούνται να αιτήσωνται την έκπτωσιν της Εταιρείας. Περί τε της υπάρξεως παραβάσεως ως και περί του αν αύτη προσκρούη εις ουσιώδη ή μη διάταξιν, αποφαίνεται το ως άνω διαιτητικόν δικαστήριον. Άρθρ.17.-Το Δημόσιον υποχρεούται να χορηγή εις την εταιρείαν τας απαιτουμένας αδείας δια την εισαγωγήν του δια την εκτέλεσιν της συμβάσεως απαιτουμένου εξοπλισμού και εν γένει ειδών εκ του εξωτερικού δια την λειτουργίαν των ξενοδοχείων και των κέντρων ψυχαγωγίας. Άρθρ.18.-Η ολοσχερής μεταβίβασις των εκ της παρούσης συμβάσεως δικαιωμάτων και υποχρεώσεων επιτρέπεται μόνον μετά προηγουμένην έγγραφον συγκατάθεσιν των Υπουρ(Μετά την σελ. 116,42) Σελ. 116,43 Τουριστικές Εγκαταστάσεις Ρόδου 18.Β.μ.1 396 γών Οικονομικών και Προεδρίας της Κυβερνήσεως. Προκειμένου όμως περί της εκμεταλλεύσεως κέντρων, λουτρών, κέντρων ψυχαγωγίας, Καζίνου κλπ., η εκμίσθωσις επιτρέπεται οποτεδήποτε μετ' έγκρισιν του Ε.Ο.Τ., της εταιρείας ευθυνομένης έναντι του Δημοσίου δια την αρτίαν από τουριστικής απόψεως λειτουργίαν των κατ' ιδίαν τούτων εκμεταλλεύσεων. Άρθρ.1.-Η Εταιρεία αναλαμβάνει την υποχρέωσιν να κάμη την καλυτέραν δυνατήν εκμετάλλευσιν εν τω πνεύματι του να εξυψωθή ο τουρισμός εν τη νήσω και επιτευχθή προσέλκυσις επισκεπτών εκ του Εξωτερικού. Εν τω σκοπώ τούτω η Εταιρεία αναλαμβάνει την υποχρέωσιν να διατηρή καθ' όλην την διάρκειαν της συμβάσεως τα ως άνω ξενοδοχεία και λοιπά κέντρα τουλάχιστον εις το επίπεδον της αναφερομένης κατωτέρω τάξεως αυτών, συμφώνως προς τους εκάστοτε ισχύοντας περί ξενοδοχείων κανονισμούς, ήτοι: Το ξενοδοχείον "Των Ρόδων" ως ξενοδοχείον πολυτελείας, τα ξενοδοχεία "Θέρμαι" "Έλαφος" και "Ελαφίνα" ως πρώτης τάξεως, το ξενοδοχείον "Πίνδος" ως τοιούτον δευτέρας τάξεως και το ξενοδοχείον "Λίνδος" ως τοιούτον τρίτης τάξεως, ωσαύτως το κέντρον "Ακταίον" ως κέντρον πολυτελείας, τα εν Αιγιαλώ Λίνδου, εν Φιλερήμω και εν Καλαμώνι Κέντρα ως τουριστικά περίπτερα, το εν τη κωμοπόλει Λίνδου ως αναψυκτήριον, το κέντρον "Έλλη" ως τοιούτον πρώτης τάξεως μετ' αποδυτηρίων θαλασσίων λουτρών. Προς τούτοις υποχρεούται η Εταιρεία να διατηρήση την ιαματικήν πηγήν Καλλιθέας εις το εμπρέπον τουριστικόν και υγειονομικόν επίπεδον και ασκή την εκμετάλλευσιν αυτής κατά τρόπον πλήρους εξυπηρετήσεως των ασθενών και επισκεπτών. Ο καθορισμός της χρήσεως των λοιπών ως άνω κέντρων, πλην των ξενοδοχείων, γίνεται ενδεικτικώς, της Εταιρείας δικαιουμένης όμως να επεκτείνη την χρήσιν αυτών πέραν της ως άνω κατ' ελάχιστον και ενδεικτικώς (Μετά τη σελ. 116) Σελ. 116,41 Τουριστικές Εγκαταστάσεις Ρόδου 18.Β.μ.1 394 καθοριζομένης ή προσέτι να αλλάσση την χρήσιν αυτών εφ' όσον τούτο εξυπηρετεί τας τουριστικάς ανάγκας της Νήσου, εν τη τελευταία όμως περιπτώσει μετά σύμφωνον εκάστοτε γνώμην του Ε.Ο.Τ. Προς τούτοις η Εταιρεία υποχρεούται κατά την λήξιν της συμβάσεως να παραδώση τα ακίνητα ως και τα κινητά και εξοπλισμόν εις ποσότητα και ποιότητα  ανταποκρινομένας προς την τάξιν εις ην ανήκουν τα εν λόγω ξενοδοχεία και λοιπά κέντρα. Άρθρ.19.-Η εταιρεία θα υπόκειται καθ' όλην την διάρκειαν της παρούσης συμβάσεως εις τους κατά τας ισχυούσας εκάστοτε διατάξεις φόρους, τέλη και δικαιώματα, το Δημόσιον όμως αναλαμβάνει την υποχρέωσιν όπως κατά το αυτό χρονικόν διάστημα μη επιβάλλη ουδ' επιτρέπη την επιβολήν ειδικού δια την επιχείρησιν ταύτην και τας κατ' ιδίαν ασκουμένας παρ' αυτής ως άνω εκμεταλλεύσεις φόρου, τέλους δημοσίου, δημοτικού, κοινοτικού ή λιμενικού. Δια τον λόγον τούτον καθορίζεται ότι γενικαί διατάξεις Νόμων εξ ων θ' απορρέουν υποχρεώσεις ως ανωτέρω, δια φόρους, τέλη, δικαιώματα κλπ. υφ' οιανδήποτε μορφήν επί της όλης ασκουμένης επιχειρήσεως και των ασκουμένων παρά της εταιρείας κατ' ιδίαν εκμεταλλεύσεων, θα έχουν ισχύν και θα εφαρμόζωνται, μόνον εφ' όσον αύται θ' αφορούν και άλλας υφισταμένας εκάστοτε ομοειδείς επιχειρήσεις προς τας εν τη νήσω υπό της εταιρείας ασκουμένας τοιαύτας. Άρθρ.20.-Η εταιρεία υποχρεούται, ν' ασφαλίζη τα άνω κτίρια μετά των εγκαταστάσεων κινητών και εν γένει περιεχομένου αυτών κατά πυρός δια ποσόν ουχί κατώτερον του ποσού δι' ο πάντα ταύτα είναι ησφαλισμένα σήμερον ηυξημένου κατά 20% και να διατηρή ταύτα ησφαλισμένα καθ' όλην την διάρκειαν της παρούσης συμβάσεως, διαθέτη δε παν ποσόν τυχόν ασφαλιστικής αποζημιώσεως αποκλειστικώς δια την αποκατάστασιν της προσγενομένης εις ταύτα ζημίας. Άρθρ.21.-Μισθώσεις ή αλλά οιασδήποτε φύσεως ενοχικά δικαιώματα αφορώντα καθ' οιονδήποτε τρόπον τα ως άνω παραχωρούμενα ακίνητα, εξοπλισμόν και κινητά πράγματα καταργούνται αυτοδικαίως από της δημοσιεύσεως του Νόμου του κυρούντος την παρούσαν σύμβασιν. Πας τυχόν ευρισκόμενος τη νομή ή κατοχή των κατά τα ειρημένα παραχωρουμένων εν τη νήσω ακινήτων εξ οιασδήποτε αιτίας αποβάλλεται υπό της εταιρείας κατά την διαδικασίαν των προσωρινών μέτρων ενώπιον του Ειρηνοδίκου ή του άρθρ. 634 επ. της Πολ. Δικ. κατ' επιλογήν της εταιρείας. Άρθρ.22.-Η εταιρεία αναλαμβάνει την υποχρέωσιν να συμβάλη εις πάσαν προσπάθειαν αποβλέπουσαν εις την κατά την θερινήν περίοδον εκάστου έτους βελτίωσιν της ατμοπλοϊκής επικοινωνίας της νήσου, ιδία δε εις την εγκατάστασιν τακτικής ατμοπλοϊκής συγκοινωνίας μεταξύ ταύτης και των λιμένων της Μέσης Ανατολής. Σελ. 116,44 Άρθρ.23.-Εν τω πνεύματι της αναπτύξεως των τουριστικών και ξενοδοχειακών αναγκών της Χώρας, το Δημόσιον αναλαμβάνει την υποχρέωσιν ίνα το εν Καβάλα και κατ' έναντι του ανεγειρομένου ήδη υπό της Τραπέζης τουριστικού ξενοδοχείου οικοδομικόν τετράγωνον ανήκον αυτώ κατά κυριότητα και περιβαλλόμενον υπό των οδών Φουάτ Α΄, Ίωνος Δραγούμη, Ελευθ. Βενιζέλου και Φιλελλήνων, ένθα νυν ευρίσκεται κινηματογράφος, διαμορφώση εις ελεύθερον κοινόχρηστον χώρον (πλατείαν ή αλσύλιον κλπ.) δια της μέχρι 31 Οκτ. 1955 κατεδαφίσεως παντός υφισταμένου επ' αυτού κτίσματος και της εν τω μέλλοντι απαγορεύσεως ανοικοδομήσεως επ' αυτού. Άρθρ.24.-Το συμβολαιογραφικόν έγγραφον δια την κατάρτισιν της παρούσης συμβάσεως ως και η μεταγραφή αυτού απαλλάσσονται παντός τέλους χαρτοσήμου, φόρου οιουδήποτε υπέρ του Δημοσίου ή εισφοράς ή δικαιώματος υπέρ οιουδήποτε τρίτου. Τα δικαιώματα του συμβολαιογράφου και του υποθηκοφύλακος περιορίζονται ως προς την προκειμένην σύμβασιν δια μεν τον συμβολαιογράφον εις πέντε χιλιάδας νέας δραχμάς, δια δε τον υποθηκοφύλακα εις 1.000 νέας δραχμάς. Άρθρον δεύτερον.-Υπογραφομένης της άνω συμβάσεως άπασαι αι διατάξεις αυτής κτώνται ισχύν διατάξεων Νόμου από της δημοσιεύσεως αυτής εις την Εφημερίδα της Κυβερνήσεως. Άρθρον τρίτον.-Επί του ακινήτου, εις ο νυν στεγάζονται τα γραφεία του Ελληνικού Οργανισμού Τουρισμού εν Ρόδω δεν εφαρμόζονται αι διατάξεις του Νόμ. 2100/1952, της κυριότητος αυτού περιερχομένης από της ισχύος του παρόντος Νόμου εις τον Ε.Ο.Τ. Άρθρον τέταρτον.-Εξουσιοδοτούνται οι υπουργοί επί των Οικονομικών και επί της Προεδρίας της Κυβερνήσεως, όπως υπογράψωσιν ως εκπρόσωποι του Ελληνικού Δημοσίου σύμβασιν, κυρωθησομένην δια Β.Δ/τος, προτάσει του Προέδρου της Κυβερνήσεως και των Υπουργών Προεδρίας της Κυβερνήσεως και Οικονομικών, μετά του Ελληνικού Οργανισμού Τουρισμού, της Εθνικής Τραπέζης Ελλάδος και Αθηνών και της Ανωνύμου Τουριστικής και Ξενοδοχειακής Εταιρείας "Αστήρ" περί αξιοποιήσεως τουριστικών εγκαταστάσεων και τόπων Κερκύρας". Άρθρον πέμπτον.-(Αντικαθίσταται το άρθρ. 5 Ν.Δ. 3016/1954). Άρθρ.2.-Η Εταιρεία αναλαμβάνει την υποχρέωσιν να διατηρή εν λειτουργία τα ως άνω ξενοδοχεία και λοιπά κέντρα τουλάχιστον κατά τας εξής περιόδους του έτους: α)Το ξενοδοχείον "Των Ρόδων" από 1ης Απριλίου μέχρι 31ης Οκτωβρίου και το Πάσχα, το δε μικρόν ιδιαίτερον διαμέρισμα του ξενοδοχείου και κατά τον χειμώνα, εκτός αν προτιμηθή παρά της Εταιρείας αντί της λειτουργίας του μικρού διαμερίσματος η λειτουργία και κατά τον χειμώνα του ξενοδοχείου "Θέρμαι". β)Το "Έλαφος" και "Ελαφίνα" από 1ης Ιουλίου μέχρι 15ης Σεπτεμβρίου. γ)Το ξενοδοχείον "Θέρμαι" από 1ης Απριλίου μέχρι 31 Οκτωβρίου και το Πάσχα. δ)Το ξενοδοχείον "Πίνδος" από 1ης Ιουνίου μέχρι 30ης Σεπτεμβρίου. ε)Το ξενοδοχείον "Λίνδος" τουλάχιστον από 1ης Μαρτίου μέχρι 15ης Νοεμβρίου. Εάν όμως κατά τον χειμώνα ήθελε λειτουργή μόνον το μικρόν ιδιαίτερον διαμέρισμα του ξενοδοχείου "Των Ρόδων" τότε η εταιρεία υποχρεούται να διατηρή επίσης εν λειτουργία καθ' όλον το έτος εν των ξενοδοχείων "Πίνδος" ή "Λίνδος" κατ' εκλογήν της. ς)Τας ιαματικάς πηγάς Καλλιθέας τουλάχιστον από 1ης Ιουνίου μέχρι 30ης Σεπτεμβρίου. ζ)Το περίπτερον Καλαμώνος και το παρά την ακτήν της πόλεως της Λίνδου περίπτερον καθ' όλον το έτος. η)Το εντός της πόλεως Λίνδου περίπτερον από 1ης Ιουνίου και το "Έλλη" τουλάχιστον από 1ης Μαΐου μέχρι 30ης Σεπτεμβρίου δι' αμφότερα, πλην των αποδυτηρίων θαλασσίων λουτρών του "Έλλη" άτινα θα διατηρούνται εν λειτουργία μέχρι 31ης Οκτωβρίου. θ)Το Κέντρον "Ακταίον" καθ' όλον το έτος. Άρθρον έκτον.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 18.Β.μ.1 Τουριστικές Εγκαταστάσεις Ρόδου 397 Άρθρ.3.-Η Εταιρεία υποχρεούται να διατηρήση τουλάχιστον τον σήμερον υφιστάμενον αριθμόν δωματίων και κλινών των ξενοδοχείων ως και την σήμερον υφισταμένην διάρθρωσιν δωματίων μετά λουτρού και αποχωρητηρίου, ή μόνον μετά ντους και αποχωρητηρίων κοινοχρήστων, εις πάντα τα ως άνω ξενοδοχεία, την δε επίπλωσιν και εξοπλισμόν αυτών ανάλογον προς την κατηγορίαν εις ην έκαστον τούτων έχει καταταχθή. Υποχρεούται επίσης η Εταιρεία να διατηρήση πάσας τας ανωτέρω εγκαταστάσεις και καθ' όλην την διάρκειαν της παρούσης συμβάσεως εν καλή καταστάσει και λειτουργία να  Σελ. 116,42 παραδίδη δε ταύτας κατά το τέλος της συμβάσεως τουλάχιστον εις την υφισταμένην σήμερον κατάστασιν. Εννοείται ότι η Εταιρεία δικαιούται να ενεργή πάσαν οιανδήποτε επισκευήν, βελτίωσιν, μεταρρύθμισιν και προσθήκας κτιρίων και του εξοπλισμού αυτών έτι δε να κατεδαφίζη τοίχους και χωρίσματα και εν γένει ενεργή οιασδήποτε μεταρρυθμίσεις και προσθήκας οικοδομικάς εις τα ξενοδοχεία και τα κέντρα, εφ' όσον αύται δεν αντίκεινται εις τους ισχύοντας εκάστοτε κανονισμούς, των σχεδίων εγκρινομένων ως προς τούτο παρά του Ε.Ο.Τ. Άρθρ.4.-Η Εταιρεία αναλαμβάνει την υποχρέωσιν να καταβάλη πάσαν προσπάθειαν προς εγκατάστασιν γηπέδων γκολφ, αντισφαιρίσεως και λοιπών αθλοπαιδιών ως και να διοργανώνη οιανδήποτε άλλην τουριστικήν εκδήλωσιν και εγκατάστασιν, προς δε να λαμβάνη παν πρόσφορον μέτρον προς δημιουργίαν των προϋποθέσεων δια την ψυχαγωγίαν εντός των ως άνω παραχωρουμένων αυτή ακινήτων και λοιπών χώρων ή και επί άλλων τοιούτων διατιθεμένων παρ' αυτής, εφόσον αύται αποβλέπουν εις την τουριστικήν ανάπτυξιν της Νήσου. Άρθρ.5.-Η Εταιρεία δικαιούται να διαθέτη ίδια τουριστικά λεωφορεία δια την δι' αυτών εξυπηρέτησιν αποκλειστικώς της πελατείας των ξενοδοχείων "Έλαφος" και "Ελαφίνα". Άρθρ.6.- Η Εταιρεία δικαιούται να χρησιμοποιή, προκειμένου περί της ξενοδοχειακής εκμεταλλεύσεως, αλλοδαπόν προσωπικόν μέχρι ποσοστού 5% επί του συνόλου του κατά την εποχήν της μείζονος κινήσεως απασχολουμένου εις τα ως άνω ξενοδοχεία προσωπικού. Άρθρ.7.-Το Δημόσιον εγγυάται πάντα τα ως άνω ακίνητα, πλην του ανωτέρω αναφερομένου γηπέδου γκολφ, και κινητά πράγματα ελεύθερα παντός βάρους, χρέους, μισθώσεως, εκκινήσεως και πάσης άλλης δεσμεύσεως ή υποχρεώσεως ως επίσης τα εν τοις ακινήτοις, εγκαταστάσεσι και κέντροις παραχωρουμένας εκμεταλλεύσεις ελευθέρας από πάσης σχέσεως προσωπικού, υπαλληλικού, εργατικού, τεχνικού, υπηρετικού. Η Εταιρεία εν πάση περιπτώσει ρητώς καθορίζεται ότι δεν υπέχει ουδεμίαν οιανδήποτε ευθύνην ή υποχρέωσιν δι' οιανδήποτε σχέσιν προσωπικού υφισταμένην εν τω παρελθόντι, πάσης εκ ταύτης υποχρεώσεως βαρυνούσης αποκλειστικώς τον Οργανισμόν Ακινήτου Περιουσίας του Δημοσίου εν Δωδεκανήσω. Η Εταιρεία αναλαμβάνει την υποχρέωσιν ίνα δια το 75% του προσωπικού της χρησιμοποιεί εντοπίους, εφ' όσον εννοείται υπάρχουσι. Άρθρ.8.-Η Εταιρεία αναλαμβάνει την υποχρέωσιν όπως εντός της πρώτης τριετίας από της κυρώσεως της παρούσης συμβάσεως δαπανήση εις επισκευάς, βελτιώσεις, μεταρρυθμίσεις και προσθήκας των κτιρίων και εγκαταστάσεων και δια τον εξοπλισμόν αυτών ως και δια την δημιουργίαν εγκαταστάσεων και μέσων ψυχαγωγίας ποσόν τουλάχιστον δρχ. 6.000.000.